Številka: 5-2019

**ZAPISNIK**

**5. seje Sveta KS Bohinjska Bela, ki je bila dne 05. 06. 2019 ob 20 uri v prostorih Doma krajanov Bohinjska Bela**

**Prisotni:**

* Anton Jamar, Davorin Bernard, Martina Podlipnik Prešeren, Bojan Brglez (člani sveta KS)

**Sprejeti so bili naslednji sklepi in predlogi:**

1. **Omejitve hitrosti na Podklancu**

* Člani KS smo glede na odziv vaščanov in udeležencev v prometu sklepčni, da se na cesto skozi Podklanec, **ne** postavijo ležeči policaji.
* Za umiritev prometa v tem delu vasi se na začetku vasi ( pri Kašarju) postavi znak omejitve hitrosti in svetlobni znak VI VOZITE

1. **Parkirna problematika**

* pred trgovino in Domom krajanov ni prostora za parkiranje. Nujno je potrebno za celotno vaško jedro uvesti plavo cono in sicer za 2 uri (razen za zaposlene v trgovini in na pošti) in sicer od 8h do 20h.
* Še vedno se izpostavlja problem parkirišč pred gostilno Rot (zdaj Bar Rot). Tu so bili parkirna mesta že prej (bila je postavljena celo rampa za privez konjev). Na pobude številnih krajanov in zaradi splošnega pomanjkanja parkirišč svet KS predlaga, da se označi – zariše vsaj 3-5 parkirišč namenjenih obiskovalcem bara.

1. **Klopce in koši za smeti, oziroma pasje iztrebke**

* Podpira se predlog turističnega društva, da se postavijo klopce na Mlini peči, pod Iglico in na Kupljeniku.
* ***Koši za sameti in pasje iztrebke****:*
  + Spodnja vas pri Trpincu in na koncu ob kolesarski stezi, pred Savskim mostom
  + Zgornja vas 1.pred mostom čez železnico, 2. nasproti Milene na začetku makedamske poti
  + Podklanec : Pred Kašarjem
  + Na plezališču pod Iglico so neugledni koši. Glede na to, da so zdaj postavljene kante za smeti bi bilo smiselno, da se koše odstrani.

1. **Sprehajalna pot od Lizemberja do Podroj**

* Sprehajalna pot je bila popolnoma zaraščena. 01.06. jo je pokosil Anton Jamar. Po dogovoru, naj bi za pot skrbelo turistično društvo Bohinjska Bela. **Občino se ponovno pozove, da uredi status in vris poti z lastnikom parcele Korenom, saj ima le ta ograjene parcele, ki so družbena oziroma državna lastnina.**
* P.s.: Pot je bila 14.6. pokošena in urejena po celi dolžini.

1. **Cestna razsvetljava**

* Sprašujemo Občino, kdaj se bo zaključil projekt cestne razsvetljave, začet ob izgradnji kanalizacije. Po celi vasi iz zemlje štrlijo kabli in cevi, kar je neugledno, dela pa se tudi škoda. Pričakujemo, da bo do konca leta razsvetljava urejena tako, da bo možna novoletna okrasitev po celi vasi.
* Občino tudi pozivamo, da pripravi projekt pločnika , ograje in razsvetljave na relaciji Zgornja vas – Podklanec.

1. **Klančina pri vrtcu in problematika prostora okoli šole**

* Izvajalec (Durmishi) ima delo že plačano, zato se ga pozove, da klančino dokonča takoj po začetku počitnic.
* Pred samo šolo je premalo parkirnih mest za zaposlene
* Otok – vrt pred šolo – želja šole in vrtca po preureditvi. Predlaga se postavitev pitnika, klopce in manjša zasaditev.

1. **Čajna Kuhinja**

* po pregledu načrta ureditve čajne kuhinje člani sveta KS sprejmejo ***sklep,*** da je načrt zadovoljiv in da se ta projekt končno izpelje.

1. **Ureditev nosilca transparentov v križišču pred vasjo**

- Pristopi se k ureditvi, popravilu drogov za transparente pred vasjo

Na naslednjih sejah sveta KS bo 1. točka dnevnega reda: pregled in izpolnitev sklepov zadnje seje.

Predsednik Sveta KS

Anton Jamar

